paragraph_text: Rusija je svoj najbolji uspjeh od postojanja Ruske Federacije ostvarila na SP-u 2018. kojemu je bila domaćin. Naime došla je do četvrtfinala nakon pobjede nad Španjolskom boljim izvođenjem jedanaesteraca rezultatom 5:4 (1:1). U četvrtfinalnoj utakmici Rusi su igrali protiv Hrvatske koja je također na isti način u osmini finala pobijedila Dansku 4:3 (1:1). U 31. minuti Denis Čerišev zabio je za vodstvo Rusije, a Hrvatska izjednačila osam minuta kasnije. U prvom produžetku gol za Hrvatsku dao je Domagoj Vida da bi Rusija u 115. minuti zabila za 2:2. Rusija je izgubila promašivši dva kaznena udarca rezultatom 6:5 (2:2) i tako poslala Hrvatsku u polufinale.